**LEVERANSEBESKRIVELSE FOR TOMANNSBOLIGEN**

**GENERELT**

Denne beskrivelsen er utarbeidet for å orientere om bygningens viktigste bestanddeler og funksjoner.

Alle opplysningene i denne beskrivelsen er gitt med forbehold om rett til endringer som er hensiktsmessige og nødvendige, uten å forringe den generelle standard.

For øvrig legges offentlige lover, forskrifter og standarder til grunn for krav til utførelse og materialbruk. Leilighetene vil bli bygget er det teknisk forskrift av 2010, og etter NEK 400-10 for elektriske installasjoner.  Generelt leveres det toleranseklasser i henhold til NS 3420, med normalkrav for trehus.

**ORGANISERING**

Tomannsbolig i Ytre Arna

er et prosjekt i regi av Bergen Boligutvikling AS.

**PARKERING OG EIENDOMMEN**   
Hver seksjon vil få tildelt to parkeringsplass på fellesareal foran boligen.

**UTENOMHUS**

Utomhusplanene er av illustrativ karakter og det tas forbehold om endringer hvor dette er nødvendig og hensiktsmessig av hensyn til den endelig løsningen. Det vil bli lagt soldet jord på grønt areal og alle veier og parkeringsplasser vil bli gruset. Natursteinsmurer vil bli sikret med svart netting gjerde med svart rør i toppen.

**RENOVASJON**

BIR vil administrere ihht. sine egne forskrifter om innsamling av avfall i Bergen Kommune.

**BODER**

Det leveres en sportsbod pr. leilighet, på ca. 5 m2 til lagring av sykler etc. I tillegg til innvendige boder som vist på plantegningene.

**GRUNNMUR/BJELKELAG/ETASJESKILLER**Grunnmuren blir sålefundament for bærende bygningsdeler.

Det leveres bjelkelag som prosjekteres og dimensjoneres i henhold til gjeldende toleransekrav, med 300 mm isolasjon (øvrige bjelkelag/etasjeskille isoleres i henhold til energiberegning).

I boligrom leveres (22 mm) fuktbestandige sponplater. Det blir montert 13 mm gipsplater i himling på nedforede 36x48 mm lekter. I baderom leveres bjelkelaget nedsenket.

Lydbjelkelag/etasjeskille mellom leiligheten i første og andre etasje leveres ihht. overnevnte, men også med trinnlydsplater og 2 lag 13 mm gipsplater i himling og nedlekting med lydbøyler

**FASADER**

Utvendige vegger leveres med kledning som vist på tegningene. Kledningen blir grunnet og malt med et strøk i fargen S8500-N fra Jotun, eller tilsvarende farge fra annen leverandør.

**TAK**

Det leveres saltak med Benders betong takstein i fargen sort. Det leveres takrenne, nedløpsrør og bordtakbeslag i sølv, samt israftsbeslag i sort.

**BALKONG**

Balkong leveres i henhold til standard arkitekttegning som vist på illustrasjonstegningene. Utføres i impregnert materiale med terrassebord av 28x120 mm. Rekkverk leveres i liggende 36x48 impregnerte spiler. Terrassen blir brann sikret på undersiden.

**VINDU/DØRER**

Vinduer og terassedør leveres med 3-lags energiglass. Vinduer og vindusbeslag leveres i fargen Sort.

**YTTERDØR OG BODDØR**

Til ytterdør leveres det dør med dørblad på 78 mm tykkelse og karm med forsikringsgodkjent låseenhet og håndtak. Dør av typen Vera fra Harmonie eller tilsvarende, i fargen 0502-Y (Egghvit) med costwold glass.

**INNVENDIGE VEGGER, DRAGER, GULV OG DØRER**

Innerveggene mellom boligrom leveres i standard bindingsverk i varierende dimensjon tilpasset bærekonstruksjoner og rørføringer. Veggene (ikke våtrom) blir sparklet og malt, og leveres i en hvit farge. Tilvalg 3 farger.

Veggene på bad blir kled med 20 x 40 cm hvite standardfliser og gulvet med 20 x 20 cm standardfliser som er grå.

Drager leveres skjult hvor dette ikke er i konflikt med tekniske føringer/løsninger. Hvor skjulte drager ikke kan leveres blir disse lever synlig i underliggende laminert gran som kles inn med gipsplater.

Innvendige dører leveres som slett lett dører i hvit fra Harmonie eller tilsvarende, ferdig overflatebehandlet med flat terskel. Alle dørene mellom entre/gang og stue samt alle tofløyede leveres m/glass. Tersklene leveres i fargen eik.

Gulv leveres med 1-stavs parkett / laminat i grå eik fra Pergo eller tilsvarende. I entreen blir det levert 30x60 cm, grå standardflis.

**LISTVERK OG FORING**

Foringer og listverk til vindu og dører, samt listverk til gulv og tak leveres overflatebehandlet fra fabrikk i fargen 0502-Y (Egghvit). Gulv leveres med hvite, slette lister 12x58 mm, karmlist blir hvit, slette i 12x58 mm, og foringer leveres som hvit trevirke. Det leveres listefritt tak.

**NEDFORING OG INNKASSINGER**

Det må påregnes noe himlingsnedforing og innkasseringer i den utstrekning dette er nødvendig for ventilasjonskanaler og tekniske installasjoner, brannisolering, overliggende balkonger ol.

**KJØKKEN**

Huset leveres i utgangspunktet med kjøkken og hvitevarer av typen Mobalpa levert av Bergen Kjøkkensenter. Det kan evt gis verdikupong til valgfri leverandør ( f eks IKEA eller Epoq til kr 95 000 ink mva )

I vegg bak oppvaskbenk leveres veggboks for batteri og avløp. Det leveres kjøkkenbatteri med avgrening for oppvaskmaskin, som monteres etter at kjøkkenet er montert. Benkebeslag og vannlås forutsettes levert sammen med kjøkkeninnredningen.

**BAD**

Sanitærutstyr og rørleggerarbeid leveres komplett ihht.  det utstyret som er vist med heltrukne streker på arkitekttegningen. Utstyr inntegnet med stiplet/brutte linjer er ikke en del av husleveransen.

Badet leveres med 60 cm hvit innredning på hovedbad. Det leveres servantskap med 1 skuff, sentrert servant og speil med innfelt lyst og stikkontakt, dusjhjørne 90x90 cm. Det leveres vegg montert toalett, røropplegg for servant m/armatur, dusjbatteri termostat inkl. dusjgarnityr og røropplegg for vaskemaskin med kran og avløp, bunnledning fra innside av fundament.

Samt en teknisk unit fra Kardia av typen Kompakt. Den inneholder vannsbereder, sikringsskap, ventilasjon og vannskap.

Lufting for avløp ført over tak og tilkoblet takhatt.

**VENTILASJON**

Det leveres komplett balansert ventilasjonsanlegg ihht. TEK10. Det kan forekomme innkassering/nedsenket himling for gjennomføring av ventilasjonskanaler.

**OPPVARMING**

Oppvarming av boligen skjer ved elektrisitet og vedovn. Det er varmekabler i gulv på badet og i entre for leiligheten.

**ELEKTRO**

Installasjonen leveres ihht. NEK400, som skjult anlegg med innfelte hvite stikkontakter og brytere i alle boligrom. Det leveres 20 spotlights inkludert i prisen.

Anlegget er dimensjonert slik at alle oppholdsrom kan varmes opp med elektrisk ovner som tilkobles via stikkontakt. Det leveres ringeknapp og ringeklokke.

Det leveres tilgangspunkter for tv og internett plassering av disse avtales i møte med elektrikeren.

Huset levers med Smarthus anlegg fra Kardia.

Det leveres trekkrør i grunnmuren for tv og internett kabel inn til huset. Kjøper må selv besørge bestilling og installering. Selger er ikke kjent med hva som er tilgjengelig av abonnementer og hvilke leverandører som kan levere.

**TILVALG**

Det vil bli utarbeidet en tilvalgsliste/guide med mulige endringer som kan gjøres. Det vil ikke være mulig å endre tilkoblingspunkter for vann, avløp og ventilasjon.  Det kan ikke gjøres endringer etter at meddelt tilvalgs frist er utløpt.

Det vil bli opprettet en fast kontaktperson(er) hos utbygger som har ansvar for tilvalg ihht. tilvalgslisten.

Kontaktinformasjon vil bli meddelt etter at papirarbeidet i forbindelse med kjøpet er gjennomført.

**FORBEHOLD**

Bergen Boligutvikling AS forbeholder seg retten til å foreta endring i konstruksjon, materialvalg, samt valg av leverandør og utsyr. Under forutsetning om at dette ikke endrer opprinnelig funksjon, pris, kvalitet eller rominndeling.

Trebasert materialer påvirkeres av fuktighet og uttørking, det kan derfor oppstå sprekker grunnet bevegelse i materialene, Bergen Boligutvikling AS påtar seg derfor ikke reklamasjonsansvar for nevnte forhold utover NS 3420.

Bergen Boligutvikling AS tar forbehold om trykkfeil i leveransebeskrivelsen. Leveransen omfatter levering og oppføring av bolig i henhold til denne beskrivelsen, målsatte tegninger, og prosjektering i samsvar med teknisk forskrift.